open-index/open-wikipedia-markdown huggingface dataset:
কানাডা জাতীয় পুরুষ ফুটবল দল

**কানাডা জাতীয় পুরুষ ফুটবল দল** (, ) হচ্ছে আন্তর্জাতিক ফুটবলে কানাডার প্রতিনিধিত্বকারী পুরুষদের জাতীয় দল, যার সকল কার্যক্রম কানাডার ফুটবলের সর্বোচ্চ নিয়ন্ত্রক সংস্থা কানাডীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯১২ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৮৮৫ সালের ২৮শে নভেম্বর তারিখে, কানাডা প্রথমবারের মতো আন্তর্জাতিক খেলায় অংশগ্রহণ করেছে; মার্কিন যুক্তরাষ্ট্রের নিউয়ার্কে অনুষ্ঠিত উক্ত ম্যাচে কানাডা মার্কিন যুক্তরাষ্ট্রকে কাছে ১–০ গোলের ব্যবধানে পরাজিত করেছে।

৩০,০০০ ধারণক্ষমতাবিশিষ্ট বিএমও ফিল্ডে *দ্য কানুকস* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কানাডার রাজধানী অটোয়ায় অবস্থিত। বর্তমানে এই দলের ম্যানেজারের দায়িত্ব পালন করছেন জন হার্ডম্যান এবং অধিনায়কের দায়িত্ব পালন করছেন র‍েঞ্জার্সের মধ্যমাঠের খেলোয়াড় স্কট আর্টফিল্ড।

কানাডা এপর্যন্ত কেবলমাত্র ১ বার ফিফা বিশ্বকাপে অংশগ্রহণ করেছে, যেখানে তাদের সাফল্য হচ্ছে ১৯৮৬ ফিফা বিশ্বকাপের গ্রুপ পর্বে অংশগ্রহণ করা। অন্যদিকে, কনকাকাফ গোল্ড কাপে কানাডা অন্যতম সফল দল, যেখানে তারা ২টি (১৯৮৫ এবং ২০০০) শিরোপা জয়লাভ করেছে। এছাড়াও, কানাডা ২০০১ ফিফা কনফেডারেশন্স কাপের গ্রুপ পর্বে অংশগ্রহণ করেছে।

জুলিয়ান দে গুসমান, পল স্ট্যাল্টেরি, আটিবা হাচিনসন, ডোয়াইন ডে রোসারিও এবং তোসাঁ রিকেতসের মতো খেলোয়াড়গণ কানাডার জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৬ সালের ডিসেম্বর মাসে প্রকাশিত র‌্যাঙ্কিংয়ে কানাডা তাদের ইতিহাসে সর্বোচ্চ অবস্থান (৪০তম) অর্জন করে এবং ২০১৪ সালের আগস্ট মাসে প্রকাশিত র‌্যাঙ্কিংয়ে তারা ১২২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে কানাডার সর্বোচ্চ অবস্থান হচ্ছে ২৭ম (যা তারা সর্বপ্রথম ১৯২৪ সালে অর্জন করেছিল) এবং সর্বনিম্ন অবস্থান হচ্ছে ৯২। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## অর্জন

### শিরোপা
* **[[কনকাকাফ গোল্ড কাপ]]**
:* **চ্যাম্পিয়ন (২):** ১৯৮৫, ২০০০
:* তৃতীয় স্থান : ২০০২
* **[[গ্রীষ্মকালীন অলিম্পিকে ফুটবল]]**
:* **চ্যাম্পিয়ন:** ১৯০৪

### অন্যান্য
* **[[নর্থ আমেরিকান নেশন্স কাপ]]**
:* **চ্যাম্পিয়ন:** ১৯৯০

## তথ্যসূত্র

## বহিঃসংযোগ
*   
* ফিফা-এ কানাডা জাতীয় ফুটবল দল  
* কনকাকাফ-এ কানাডা জাতীয় ফুটবল দল 


বিষয়শ্রেণী:উত্তর আমেরিকার জাতীয় ফুটবল দল
এফএন স্কার

## ব্যবহারকারী

## তথ্যসূত্র

বিষয়শ্রেণী:অ্যাসল্ট রাইফেল
বিষয়শ্রেণী:আগ্নেয়াস্ত্র
বিষয়শ্রেণী:রাইফেল
ভারতের উপপ্রধানমন্ত্রী

ভারতের **উপপ্রধানমন্ত্রী** (আইএএসটি:Bhārat kē Uppradhānamantrī) হলেন ভারত প্রজাতন্ত্র সরকারের উপ-প্রধান এবং ইউনিয়ন পরিষদের দ্বিতীয় সর্বোচ্চ পদমর্যাদার সদস্য।  একজন উপ-প্রধানমন্ত্রী সাধারণত একটি মন্ত্রিসভা কার্যভার এর পাশাপাশি স্বরাষ্ট্রমন্ত্রী, প্রতিরক্ষা মন্ত্রী বা অর্থমন্ত্রীর দায়িত্ব পালন করেন। সংসদীয় সরকার পদ্ধতিতে প্রধানমন্ত্রীকে মন্ত্রিসভায় "সমানদের মধ্যে প্রথম" হিসাবে গণ্য করা হয়; উপ-প্রধানমন্ত্রীর অবস্থানটি একটি জোট সরকারের মধ্যে বা জাতীয় জরুরি অবস্থার সময়ে রাজনৈতিক স্থায়িত্ব এবং শক্তি আনতে ব্যবহৃত হয়, যখন একটি যথাযথ কমান্ডের প্রয়োজন হয়।

পদটি অনিয়মিতভাবে তৈরী করা হয়েছে, প্রতিষ্ঠার পর থেকে ৭৩ বছরের মধ্যে ১১ বছরেরও বেশি সময় ধরে এটি বহাল করা হয়েছিল। ভারতের প্রথম উপ-প্রধানমন্ত্রী ছিলেন বল্লভভাই প্যাটেল, যিনি জওহরলাল নেহেরুর মন্ত্রিসভায় স্বরাষ্ট্রমন্ত্রীও ছিলেন। সপ্তম এবং শেষ উপ-প্রধানমন্ত্রী ছিলেন এল কে আডবাণী, তিনি ২০০২ থেকে ২০০৪ সাল পর্যন্ত বাজপেয়ীর সরকারে স্বরাষ্ট্রমন্ত্রী হওয়ার পাশাপাশি এই ভূমিকা পালন করেছিলেন। বর্তমান ভারত সরকারের কোনো উপ-প্রধানমন্ত্রী নেই।

একাধিক অনুষ্ঠানে পদটি স্থায়ী করার প্রস্তাব উত্থাপিত হয়েছে, তবে ফলস্বরূপ। রাজ্য পর্যায়ে উপ-মুখ্যমন্ত্রী পদের ক্ষেত্রেও একই কথা রয়েছে।

## ইতিহাস
প্রথম উপ-প্রধানমন্ত্রী ছিলেন বল্লভভাই প্যাটেল, যিনি জওহরলাল নেহেরুর মন্ত্রিসভায় স্বরাষ্ট্রমন্ত্রীও ছিলেন। ১৯৫০ সালে মৃত্যুর আগ পর্যন্ত তিনি এই পদটি তিন বছরের জন্য অধিষ্ঠিত ছিলেন। ১৯৬৭ সালে মোরারজি দেসাই দ্বিতীয় উপ-প্রধানমন্ত্রী হওয়ার আগ পর্যন্ত পদটি শূন্য ছিল।

এল কে আডবাণী ২০০২ থেকে ২০০৪ সাল পর্যন্ত অটল বিহারী বাজপেয়ীর মন্ত্রিসভায় সপ্তম উপ-প্রধানমন্ত্রী হিসাবে কাজ করেছিলেন। পদটি ২০০৪ সাল থেকে শূন্য রয়েছে।

## ভারতের উপ-প্রধানমন্ত্রীর তালিকা
* 
* 
* 
* 
* 
* 
* 

## আরও দেখুন

* উপ-মুখ্যমন্ত্রী

## তথ্যসূত্র

*
বিষয়শ্রেণী:ভারতের মন্ত্রিপরিষদ
বিষয়শ্রেণী:ভারতের কেন্দ্রীয় মন্ত্রী
বিষয়শ্রেণী:ভারতের রাজনৈতিক পদাধিকারীদের তালিকা
বাস্তে

"**বাস্তে**" () হচ্ছে ২০১৯ সালের একটি ভারতীয় হিন্দি ভাষার গান। গানটি গেয়েছেন ধ্বনি ভানুশালী ও নিখিল ডি'সোজা এবং সুর ও সঙ্গীতায়োজন করেছেন তনিষ্ক বাগচী সঙ্গে গীত রচনা করেছেন আরাফাত মাহমুদ।

গানটি ২০১৯ সালের ৬ এপ্রিল টি-সিরিজের ব্যানারে তাদের ইউটিউব চ্যানেলে প্রকাশ করা হয় এবং এটি প্রযোজনা করেছেন ভূষণ কুমার। এটি সঙ্গীত ভিডিও পরিচালনা করেন রাধিকা রাও ও বিনয় শাপড়ু।

## অভ্যর্থনা
গানটি প্রকাশের কয়েক দিনের মধ্যেই জনপ্রিয় হয়ে ওঠে এবং ধ্বনি ভানুশালী দাবি করেন যে, এক সপ্তাহে এটি ৫ কোটিরও বেশিবার ইউটিউবে দেখা হয়েছে। এটি ২০১৯ সালের এপ্রিলের শেষে ইউটিউবে ১১ কোটি ৫০ লাখ বার দেখা হয়েছে। ২০২০ সালের নভেম্বরের মধ্যে বাস্তে গানটি ইউটিউবে ১০০ কোটিবার দেখার এবং ৮২ লাখ পছন্দের মাইলফলক অতিক্রম করে। এটি ২০২০ সালের ৮ সেপ্টেম্বর গুরু রণধ্বায়ার হাই রেটেড গাবড়ুকে (High Rated Gabru) অতিক্রম করে টি-সিরিজ চ্যানেলের সর্বাধিক দেখা ভিডিও হয়ে ওঠে।

এটি ২০১৯ সালের বিশ্বজুড়ে ইউটিউবের সবচেয়ে জনপ্রিয় ১০ম সংগীত ভিডিও হিসাবে ঘোষিত হয় এবং এটি ইউটিউব রিওয়াইন্ড ২০১৯-এ ও প্রদর্শিত হয়।

## তথ্যসূত্র

বিষয়শ্রেণী:২০১৯-এর গান
বিষয়শ্রেণী:হিন্দি গান
বিষয়শ্রেণী:ভারতীয় গান
বিষয়শ্রেণী:ভারতীয় পপ
বিষয়শ্রেণী:ধ্বনি ভানুশালীর গান
ব্রাইটন প্রধান রেলপথ

**ব্রাইটন প্রধান রেলপথ** (দক্ষিণ কেন্দ্রীয় প্রধান রেলপথ নামেও পরিচিত) যুক্তরাজ্যের একটি প্রধান রেলপথ, যা মধ্য লন্ডনের সাথে ইংল্যান্ডের দক্ষিণ উপকূলের ব্রাইটনকে সংযুক্ত করে। লন্ডনে লাইনটির দুটি শাখা রয়েছে যথাক্রমে লন্ডন ভিক্টোরিয়া ও লন্ডন ব্রিজ স্টেশন থেকে, যা ক্রয়েডনে যুক্ত হয় এবং ব্রাইটনের দিকে এক রেলপথ হিসাবে অবিরত থাকে। লাইনে তৃতীয় রেল ব্যবস্থা ব্যবহার করে বিদ্যুতায়িত করা হয়।

লন্ডন ও ব্রাইটনের মাঝে রেলপথটি রেডহিল, পূর্ব ক্রাওলি, হ্যাওয়ার্ডস হিথ ও বার্গেস পাহাড় সহ একাধিক বৃহৎ নগর অঞ্চলে পরিষেবা প্রদান করে। এটি দেশের দ্বিতীয় ব্যস্ততম যাত্রী বিমানবন্দর লন্ডন গ্যাটউইক বিমানবন্দরেও রেল পরিষেবা সরবরাহ করে।

এছাড়াও, রেলপথটি সাসেক্স, পূর্ব সারে এবং লন্ডনের দক্ষিণ বরো জুড়ে প্রধান রেলপথে ও শহরতলির উভয় পরিষেবার জন্য "ট্রাঙ্ক" রুট হিসাবে কাজ করে।

## টীকা

## তথ্যসূত্র

## বহিঃসংযোগ

বিষয়শ্রেণী:লন্ডনের রেলপথ
বিষয়শ্রেণী:ইংল্যান্ডের আদর্শ গেজ রেলপথ
স্টাইরিন

**স্টাইরিন**  একটি জৈব যৌগ যার রাসায়নিক সংকেত C6H5CH=CH2. এটি একটি বর্ণহীন তৈলাক্ত তরল, তবে এর নমুনাগুলি পুরানো হলে হলুদাভ রঙের হতে পারে। এই জৈব যৌগটি খুব উদ্বায়ী তাই সহজেই বাষ্পায়িত হয়। এর একটি মিষ্টি গন্ধ থাকে। যদিও উচ্চ মাত্রায় এর গন্ধ কম মনোরম মনে হয়। পলিস্টাইরিন এবং বেশ কয়েকটি সহযোগী পলিমারের একক অণু হলো স্টাইরিন। ২০১০ সালে   আনুমানিক প্রায় ২৫০ লক্ষ টন স্টাইরিন উৎপাদন করা হয়েছিল। ২০১৮ সালের মধ্যে এর উৎপাদন  বেড়ে হয়েছে প্রায় ৩৫০ লক্ষ টন।

## প্রাকৃতিক উৎস

## শিল্প উৎপাদন পদ্ধতি
স্টাইরিন উৎপাদনের অনেকগুলি পদ্ধতি রয়েছে।

### ইথাইল বেনজিন থেকে
ইথাইলবেনজিন থেকে বেশিরভাগ স্টাইরিন উৎপাদন করা হয়। সারা বিশ্বে যত ইথাইলবেনজিন উৎপাদন করা হয় তার প্রায় পুরোটাই স্টায়ারিন উৎপাদনের উদ্দেশ্যে তৈরি করা হয়। অর্থাৎ স্টাইরিনের উৎপাদন প্রক্রিয়া এবং ইথাইলবেনজিনের উৎপাদন প্রক্রিয়া কোন কোন সময় সম্পর্কযুক্ত।

#### হাইড্রোজেন বিয়োজন দ্বারা
শতকরা প্রায় আশি ভাগ স্টাইরিন উৎপাদন করা হয় ইথাইলবেনজিন থেকে হাইড্রোজেন বিযুক্ত করে। ফেরিক অক্সাইড অনুঘটকের উপস্থিতিতে  সুপারহিট স্টিম (৬00 ডিগ্রি সেলসিয়াস পর্যন্ত) ব্যবহার করে হাইড্রোজেন সরানোর কাজটি করা হয়।  88–94%.বিক্রিয়াটি তাপশোষী এবং উভমুখী। এই বিক্রিয়ায় শতকরা ৮৮-৯৪ ভাগ স্টাইরিন তৈরি হয়।

: 500x500পিক্সেল

### অন্য শিল্প পদ্ধতি

#### গ্যাসোলিন থেকে নিষ্কাশন
উচ্চ তাপমাত্রায় বায়ুর  অনুপস্থিতিতে ন্যাপথাকে ভেঙ্গে ইথিলিন এবং প্রোপিলিন উৎপাদনের সময় অল্প পরিমাণে স্টাইরিনও নিষ্কাশন করা হয়।

#### টলুইন এবং মিথানল থেকে
টলুইন এবং মিথানল থেকেও স্টাইরিন উৎপাদন করা যায়। এগুলিতে প্রচলিত পদ্ধতির তুলনায় কাঁচামালের দাম সস্তা। তবে এই পদ্ধতিতে পুরো মিথেনলকে ভাঙ্গা যায় না।

#### ইথাইল বেনজিন এবং ইথেন থেকে
অন্য একটি পদ্ধতিতে ইথাইল বেনজিন এবং ইথেনের বিক্রিয়ায় স্টাইরিন তৈরি করা যায়। এক্ষেত্রে ইথেন ও ইথাইল বেনজিন একসঙ্গে একটি হাইড্রোজেন বিযুক্তিকরণ রিয়েক্টারে অনুঘটকের উপস্থিতিতে পাঠালে স্টাইরিন এবং উপজাত ইিসাবে ইথিলিন পাওয়া যায়।.

## তথ্যসূত্র

বিষয়শ্রেণী:জৈব যৌগ
বিষয়শ্রেণী:বিপজ্জনক বায়ু দূষণকারী
বিষয়শ্রেণী:সি২-বেঞ্জিন
বিষয়শ্রেণী:রাসায়নিক পণ্যদ্রব্য
বিষয়শ্রেণী:ফিনাইল যৌগ
বিষয়শ্রেণী:পেশাগত নিরাপত্তা ও সুস্বাস্থ্য
স্নারিং নদী

**স্নারিং নদী** () কানাডিয় রকি পর্বতমালার মধ্য দিয়ে প্রবাহিত একটি মাঝারি দৈর্ঘ্যের নদী। নদীটির কানাডার আলবার্টা প্রদেশের জেসপার জাতীয় উদ্যানের মধ্যে উৎপত্তি, প্রবাহ ও সমাপ্তি ঘটেছে। স্নারিং নদীর নাম 'ফার্স্ট ন্যাশন' রেড ইন্ডিয়ানদের একটি প্রাক্তন গোত্রের নামে নামকরণ করা হয়েছে, যারা খনন করে বসবাস এবং ফাঁদ() পেতে শিকার ধরে।নদীটির উৎপত্তি কর্নেল পাসে এবং মোহনা আথাবাস্কা নদীতে। এটি আথাবাস্কা নদীর অন্যতম বড় উপনদী।

## প্রবাহ
স্নারিং নদীর উৎপত্তি জেসপার জাতীয় উদ্যানের উত্তর-পশ্চিম অংশে ব্রিটিশ কলাম্বিয়া প্রদেশের সীমানার নিকটে কর্নেল গিরিপথে। কর্নেল গিরিপথে ম্যাককর্ড পর্বত, বিউপর পর্বত, নাইট পর্বত, রাদারফোর্ড পর্বত ও স্নারিং পর্বত হতে আগত বরফ গলা পানি অথবা বারিপাত নদীটির প্রবাহের মূল উৎস। ছোট আয়তনের হার্ভে হ্রদের পানি, স্নারিং নদীতে মিশে। নদীটি পূর্ব-দক্ষিণ পূর্ব দিকে প্রবাহিত হয়ে আথাবাস্কা নদীতে মিশেছে। নদীর মোহনায় উপর দিয়ে পশ্চিম কানাডার গুরুত্বপূর্ণ মহাসড়ক 'ইয়েলোহেড হাইওয়ে' অতিক্রম করেছে, এবং এখানে 'পার্ক কানাডা' কর্তৃপক্ষ একটি ক্যাম্পগ্রাউন্ড পরিচালনা করে।

## চিত্রশালা

## তথ্যসূত্র

বিষয়শ্রেণী:আথাবাস্কা নদীর উপনদী
বিষয়শ্রেণী:আলবার্টার নদী
বিষয়শ্রেণী:জেসপার জাতীয় উদ্যান
সিদ্ধিদাস মহাজু

থাম্ব|200px|সিদ্ধিদাসের চিত্রাঙ্কিত ডাকটিকিট, ১৯৮০ খ্রিষ্টাব্দে প্রকাশিত
থাম্ব|200px|১৯৬৭ খ্রিষ্টাব্দে সিদ্ধিদাস মহাজুর জন্মদিন পালন উপলক্ষে একটি নাটকের বিজ্ঞাপনী প্যামফ্লেট
**সিদ্ধিদাস মহাজু** (নেপাল ভাষা: सिद्धिदास महाजु) (বিকল্প নাম: **সিদ্ধিদাস অমাত্য**) (১৫ অক্টোবর ১৮৬৭ &ndash; ২৯ ডিসেম্বর ১৯২৯) হলেন একজন নেপালি কবি এবং নেপাল ভাষার চার স্তম্ভের অন্যতম। তৎকালীন সরকারের দাপ্তরিক অবদমনের ফলে স্থবির হয়ে যাওয়া নেপাল ভাষার সাহিত্যের পুনর্জাগরণ আন্দোলনে তিনি অগ্রপথিক ছিলেন। এ কারণে তাকে "মহাকবি" উপাধিতে সম্মানিত করা হয়।

## প্রারম্ভিক জীবন
সিদ্ধিদাস কাঠমান্ডুর কেল টোল শহরতলীতে জন্মগ্রহণ করেন। তার পিতার নাম লক্ষ্মী নারায়ণ এবং মায়ের নাম হর্ষ লক্ষ্মী। তিনি বেশ কয়েকজন শিক্ষকের নিকট গৃহেই শিক্ষা লাভ করেন। অতি অল্প বয়সেই গঙ্গা দেবী নামে একজনের সাথে তিনি বিবাহ বন্ধনে আবদ্ধ হন।

## কর্মজীবন
১৮৮৬ খ্রিষ্টাব্দে সরকারি চাকরি করতে বাধা পেয়ে সিদ্ধিদাস পারিবারিক বস্ত্র ব্যবসার হাল ধরেন। ব্যবসার কাজে বস্ত্র কিনতে তাকে প্রায়শই ভারতের কলকাতায় যেতে হতো। এই সময়ে তিনি বিভিন্ন লাইব্রেরি ও বইয়ের দোকানে যাওয়ার সুযোগ পেতেন।

কাঠমান্ডুতে তিনি কাপড়ের দোকানের চেয়ে কবিতা লিখতেই বেশি সময় ব্যয় করতেন। ফলে কাপড়ের দোকানের ক্ষতি হচ্ছিল। প্রয়োজনীয় ব্যয় নির্বাহে ব্যর্থ হলে তিনি বীরগঞ্জে একজন ব্যবসায়ীর মালামালবাহী হিসেবে নিযুক্ত হন। কয়েক বছর পর তিনি কাঠমান্ডুতে ফিরে আসেন, যখন ব্যবসা প্রায় ধ্বংসের মুখে। তার অর্থনৈতিক অবস্থা আরও খারাপ হয় এবং ১৯২৭ খ্রিষ্টাব্দে তিনি একটি ওষুধের দোকানের সহকারীর চাকরি নেন।

অসুখী পারিবারিক জীবন এবং খারাপ স্বাস্থ্যের জন্য হতাশ হয়ে সিদ্ধিদাস শেষ জীবনে তার বোনের কাছে থেকে যান। তিনি পশুপতিতে মৃত্যুবরণ করেন।

## কর্ম
সিদ্ধিদাস কবিতা, মহাকাব্য, ছোট গল্প এবং প্রবন্ধ মিলিয়ে প্রায় ৪৪টিরও বেশি গ্রন্থ রচনা করেন। তন্মধ্যে উপদেশমূলক কবিতার বই *সজ্জন হৃদয়াভরণ* হলো তার জীবদ্দশায় প্রকাশিত একমাত্র গ্রন্থ। এটি ১৯২০ খ্রিষ্টাব্দে ভারতের বেতিয়া থেকে প্রকাশিত হয়। সিদ্ধিদাস ১৯১৩ খ্রিষ্টাব্দে নেপাল ভাষায় *সিদ্ধি রামায়ণ* নামে রামায়ণ মহাকাব্যের অনুবাদ সংকলন করেন। ২০১০ খ্রিষ্টাব্দে থৌনকানহে প্রকাশন থেকে এটি প্রকাশিত হয়।

সিদ্ধিদাসের অন্যান্য উল্লেখযোগ্য গ্রন্থের মধ্যে রয়েছে *সত্যসতী* (নারী শিক্ষার ওপর লিখিত মহাকাব্য; এটিকে সিদ্ধিদাসের সর্বশ্রেষ্ঠ কর্ম বিবেচনা করা হয়। ১৯১৩ খ্রিষ্টাব্দে লিখিত) এবং *সিদ্ধি ব্যাকরণ* (১৯২৭ খ্রিষ্টাব্দে লিখিত নেপাল ভাষার ব্যাকরণ) ইত্যাদি।

## সম্মাননা
১৯৮০ খ্রিষ্টাব্দে নেপাল সরকারের ডাক সেবা বিভাগ সিদ্ধিদাসের প্রতিকৃতি সংবলিত একটি স্মারক ডাকটিকিট প্রকাশ করে। কাঠমান্ডু মহানগর কর্তৃপক্ষ তার নামে শহরের কেন্দ্রীয় একটি সড়ককে *সিদ্ধিদাস মার্গ* নামে নামকরণ করেছে। ২০০৬ খ্রিষ্টাব্দে হেটৌডায় সিদ্ধিদাসের একটি ভাস্কর্য স্থাপন করা হয়।

২০১৫ খ্রিষ্টাব্দের ২৯ সেপ্টেম্বর কবি সিদ্ধিদাসের জন্মজয়ন্তী উপলক্ষে কাঠমান্ডুর রত্নপার্কে তার একটি ভাস্কর্য স্থাপন করা হয়।

## তথ্যসূত্র

বিষয়শ্রেণী:১৮৬৭-এ জন্ম
বিষয়শ্রেণী:১৯২৯-এ মৃত্যু
বিষয়শ্রেণী:২০শ শতাব্দীর নেপালি কবি
বিষয়শ্রেণী:ভাষা কর্মী
বিষয়শ্রেণী:নেপাল ভাষার লেখক
বিষয়শ্রেণী:নেপালি কবি
বিষয়শ্রেণী:নেপালি ছোটগল্পকার
বিষয়শ্রেণী:নেপালি পুরুষ লেখক
বিষয়শ্রেণী:নেপালি পুরুষ ছোটগল্প লেখক
বিষয়শ্রেণী:নেওয়ার ব্যক্তি
বিষয়শ্রেণী:কাঠমান্ডুর ব্যক্তি
বিষয়শ্রেণী:রামায়ণের অনুবাদক
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:নেপালি পুরুষ কবি
অ্যাপল এ১০এক্স

**অ্যাপল এ১০এক্স ফিউশন** হলো অ্যাপল কর্তৃক ডিজাইনকৃত এবং টিএসএমসি কর্তৃক উৎপাদিত একটি ৬৪-বিট এআরএম ভিত্তিক সিস্টেম অন চিপ (SoC) যা ২০১৭ সালের ৫ জুন ১০.৫" আইপ্যাড প্রো এবং দ্বিতীয় প্রজন্মের ১২.৯" আইপ্যাড প্রো এর উদ্বোধনির সময় উপস্থাপন করা হয়েছিল। এ১০এক্স অ্যাপল এ১০ এর একটি প্রকরণ এবং অ্যাপল দাবি করেছে যে এটিতে এর পূর্বসূরি এ৯এক্স এর তুলনায় ৩০ শতাংশ দ্রুত সিপিইউ কার্যকারিতা এবং ৪০ শতাংশ দ্রুত জিপিইউ পারফরম্যান্স রয়েছে।

## অ্যাপল এ১০এক্স ফিউশন ব্যবহার করে এমন পণ্য

* আইপ্যাড প্রো ১০.৫ "- জুন ২০১৭
* আইপ্যাড প্রো ১২.৯" ২য় প্রজন্ম - জুন ২০১৭
* অ্যাপল টিভি ৪কে বা ৫ম প্রজন্ম - সেপ্টেম্বর ২০১৭

## আরও দেখুন

* অ্যাপলের ডিজাইন করা প্রসেসর, অ্যাপলের ডিজাইন করা এআরএম-ভিত্তিক প্রসেসরের পরিসর
* অ্যাপল এ১০ ফিউশন

## তথ্যসূত্র


বিষয়শ্রেণী:অ্যাপল ইনকর্পোরেটেড মোবাইল প্রসেসর
বিষয়শ্রেণী:এআরএম আর্কিটেকচার
বিষয়শ্রেণী:২০১৭-এ কম্পিউটার সম্পর্কিত প্রবর্তন
বিষয়শ্রেণী:অ্যাপল ইনকর্পোরেটেড প্রসেসর
উত্তর আয়ারল্যান্ড জাতীয় ফুটবল দল

**উত্তর আয়ারল্যান্ড জাতীয় ফুটবল দল** () হচ্ছে আন্তর্জাতিক ফুটবলে উত্তর আয়ারল্যান্ডের প্রতিনিধিত্বকারী পুরুষদের জাতীয় দল, যার সকল কার্যক্রম উত্তর আয়ারল্যান্ডের ফুটবলের সর্বোচ্চ নিয়ন্ত্রক সংস্থা আইরিশ ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯১১ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৫০ সালের ৭ই অক্টোবর তারিখে, উত্তর আয়ারল্যান্ড প্রথমবারের মতো আন্তর্জাতিক খেলায় অংশগ্রহণ করেছে; উত্তর আয়ারল্যান্ডের বেলফাস্টে অনুষ্ঠিত উক্ত ম্যাচে উত্তর আয়ারল্যান্ড ইংল্যান্ডের কাছে ৪–১ গোলের ব্যবধানে পরাজিত হয়েছে।

২২,০০০ ধারণক্ষমতাবিশিষ্ট উইন্ডসর পার্কে *সবুজ-সাদা সৈন্য* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় উত্তর আয়ারল্যান্ডের রাজধানী বেলফাস্টে অবস্থিত। বর্তমানে এই দলের ম্যানেজারের দায়িত্ব পালন করছেন উইয়ান বার্কলোক এবং অধিনায়কের দায়িত্ব পালন করছেন র‍েঞ্জার্সের মধ্যমাঠের খেলোয়াড় স্টিভেন ডেভিস।

উত্তর আয়ারল্যান্ড এপর্যন্ত ৩ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৫৮ ফিফা বিশ্বকাপের ফাইনালে পৌঁছানো, যেখানে তারা ফ্রান্সের কাছে ৪–০ গোলের ব্যবধানে পরাজিত হয়েছে। অন্যদিকে, উয়েফা ইউরোপীয় চ্যাম্পিয়নশিপে উত্তর আয়ারল্যান্ড এপর্যন্ত মাত্র ১ বার অংশগ্রহণ করেছে, যেখানে তাদের সাফল্য হচ্ছে উয়েফা ইউরো ২০১৬-এর ১৬ দলের পর্বে পৌঁছানো, যেখানে তারা ওয়েলসের কাছে ১–০ গোলের ব্যবধানে পরাজিত হয়েছে।

পেট জেনিংস, স্টিভেন ডেভিস, অ্যারন হিউজেস, ডেভিড হিলি এবং কাইল ল্যাফার্টির মতো খেলোয়াড়গণ উত্তর আয়ারল্যান্ডের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০১৭ সালের সেপ্টেম্বর মাসে প্রকাশিত র‌্যাঙ্কিংয়ে উত্তর আয়ারল্যান্ড তাদের ইতিহাসে সর্বোচ্চ অবস্থান (২০তম) অর্জন করে এবং ২০১২ সালের সেপ্টেম্বর মাসে প্রকাশিত র‌্যাঙ্কিংয়ে তারা ১২৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে উত্তর আয়ারল্যান্ডের সর্বোচ্চ অবস্থান হচ্ছে ৫ম (যা তারা সর্বপ্রথম ১৮৮২ সালে অর্জন করেছিল) এবং সর্বনিম্ন অবস্থান হচ্ছে ১১৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## অর্জন
### শিরোপা
***[[ব্রিটিশ হোম চ্যাম্পিয়নশিপ]]**
:***চ্যাম্পিয়ন (৩)**: ১৯১৪ ( হিসেবে), ১৯৮০, ১৯৮৪
:***যৌথভাবে (৫)**: ১৯০৩, ১৯৫৬, ১৯৫৮, ১৯৫৯, ১৯৬৪

## তথ্যসূত্র

## বহিঃসংযোগ
*  
* ফিফা-এ উত্তর আয়ারল্যান্ড জাতীয় ফুটবল দল  
* উয়েফা-এ উত্তর আয়ারল্যান্ড জাতীয় ফুটবল দল 
* প্রাতিষ্ঠানিক আইরিশ এফএ ইউটিউব চ্যানেল


বিষয়শ্রেণী:ইউরোপের জাতীয় ফুটবল দল
বিষয়শ্রেণী:আয়ারল্যান্ডের জাতীয় ক্রীড়া দল
ফুটবল ক্লাব মিনায়

**ফুটবল ক্লাব মিনায়** (, ; এছাড়াও **ফুটবল ক্লাব মিনাই** অথবা **এফসি মিনায়** নামে পরিচিত) হচ্ছে মিনায় ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ২০১৫ সালে প্রতিষ্ঠিত হয়েছে। এফসি মিনায় তাদের সকল হোম ম্যাচ মিনায়ের আভানহার্দ স্টেডিয়ামে খেলে থাকে; যার ধারণক্ষমতা হচ্ছে ১২,০০০। বর্তমানে এই ক্লাবের ম্যানেজারের দায়িত্ব পালন করছেন ভাসিল কোবিন এবং সভাপতির দায়িত্ব পালন করছেন ভালেরি পেরেসোলিয়াক। ইউক্রেনীয় রক্ষণভাগের খেলোয়াড় অলেহ দোপিকা এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি মিনায় এপর্যন্ত ৩টি শিরোপা জয়লাভ করেছে; যার মধ্যে ১টি ইউক্রেনীয় প্রথম লিগ শিরোপা রয়েছে।

## অর্জন
### ঘরোয়া
*ইউক্রেনীয় প্রথম লিগ
:*গ্রুপ ১-এর চ্যাম্পিয়ন (১): ২০২০
*ইউক্রেনীয় দ্বিতীয় লিগ
:*গ্রুপ ১-এর চ্যাম্পিয়ন (১): ২০১৯
*ইউক্রেনীয় ফুটবল অপেশার লিগ
:*গ্রুপ ১-এর চ্যাম্পিয়ন (১): ২০১৮

## তথ্যসূত্র

## বহিঃসংযোগ

*  

বিষয়শ্রেণী:ফুটবল ক্লাব মিনায়
বিষয়শ্রেণী:ইউক্রেনীয় প্রিমিয়ার লিগের ক্লাব
বিষয়শ্রেণী:ইউক্রেনের ফুটবল ক্লাব
বিষয়শ্রেণী:২০১৫-এ ইউক্রেনে প্রতিষ্ঠিত
বিষয়শ্রেণী:২০১৫-এ প্রতিষ্ঠিত ফুটবল ক্লাব
হোমনা (দ্ব্যর্থতা নিরসন)

**হোমনা** শব্দটি দিয়ে বোঝানো হতে পারে:
* হোমনা উপজেলা — কুমিল্লা জেলার একটি উপজেলা।
** হোমনা পৌরসভা — হোমনা উপজেলার অন্তর্ভুক্ত একটি পৌরসভা।
*** হোমনা — হোমনা উপজেলায় অবস্থিত একটি শহর।
** হোমনা থানা — বাংলাদেশের একটি পুলিশ থানা।
** হোমনা উত্তর ইউনিয়ন — বাংলাদেশের একটি বিলুপ্ত ইউনিয়ন।
ফুটবল ক্লাব ইঙ্গুলেৎস পেত্রভে

**ফুটবল ক্লাব ইঙ্গুলেৎস পেত্রভে** (, ; এছাড়াও **এফসি ইঙ্গুলেৎস পেত্রভে** অথবা **ইঙ্গুলেৎস পেত্রভে** নামে পরিচিত) হচ্ছে পেত্রভে ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ২০১৩ সালে প্রতিষ্ঠিত হয়েছে। ইঙ্গুলেৎস পেত্রভে তাদের সকল হোম ম্যাচ পেত্রভের ইঙ্গুলেৎস স্টেডিয়ামে খেলে থাকে; যার ধারণক্ষমতা হচ্ছে ১,৭২০। বর্তমানে এই ক্লাবের ম্যানেজারের দায়িত্ব পালন করছেন সের্হি লাভ্রিনেঙ্কো এবং সভাপতির দায়িত্ব পালন করছেন অলেকসান্দ্র পভোরোজনিয়ুক। ইউক্রেনীয় মধ্যমাঠের খেলোয়াড় ইয়েভহেন জাপোরোঝেৎস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ইঙ্গুলেৎস পেত্রভে এপর্যন্ত ১টি শিরোপা জয়লাভ করেছে; যা হচ্ছে ১৩টি ইউক্রেনীয় অপেশাদার কাপ শিরোপা।

## অর্জন
### ঘরোয়া
***[[ইউক্রেনীয় কাপ]]**
:*রানার-আপ (১): ২০১৮–১৯
***[[ইউক্রেনীয় অপেশাদার ফুটবল চ্যাম্পিয়নশিপ]]**
:*রানার-আপ (১): ২০১৪
***[[ইউক্রেনীয় অপেশাদার কাপ]]** 
:***চ্যাম্পিয়ন (১):** ২০১৪

## তথ্যসূত্র

## বহিঃসংযোগ
*  

বিষয়শ্রেণী:ফুটবল ক্লাব ইঙ্গুলেৎস পেত্রভে
বিষয়শ্রেণী:ইউক্রেনীয় প্রিমিয়ার লিগের ক্লাব
বিষয়শ্রেণী:ইউক্রেনের ফুটবল ক্লাব
বিষয়শ্রেণী:২০১৩-এ ইউক্রেনে প্রতিষ্ঠিত
বিষয়শ্রেণী:২০১৩-এ প্রতিষ্ঠিত ফুটবল ক্লাব
ইগলেসিয়া মারাদোনিয়ানা

***ইগলেসিয়া মারাদোনিয়ানা*** (; ) আর্জেন্টিনার ফুটবল খেলোয়াড় দিয়েগো মারাদোনার ভক্তদের প্রবর্তিত ধর্ম। এই ধর্মানুসারিরা বিশ্বাস করে, দিয়েগো পৃথিবীর সর্বকালের সেরা খেলোয়াড়। ১৯৯৮ সালের ৩০ অক্টোবর, আর্জেন্টিনার রোজারিওতে দিয়েগো মারাদোনা'র ৩৮তম জন্মদিনে তার তিন ভক্ত হেক্টর ক্যাম্পোমার, আলেহান্দ্রো ভেরন ও হার্নান আমেজ 'হ্যান্ড অব গড' উপাসনালয় স্থাপনের মাধ্যমে এই ধর্মের সূচনা করেন। ধর্মটিকে এর অনুসারীদের ব্যক্তিগত ব্যাখ্যার ভিত্তিতে একাধিক ধর্মের সমন্বয়ে সূচিত একটি 'যৌগিক ধর্ম' হিসেবে দেখা হয়। এই ধর্মের তিন প্রবক্তার অন্যতম আলেহান্দ্রো ভেরনের ভাষ্য অনুযায়ী তিনি রোমান ক্যাথলিক খৃষ্টবাদের যৌক্তিক অনুসারী, তবে তার হৃদয় আর আবেগকে একটি ধর্ম বয়ে নিয়ে গেছে, আর তা হলো, দিয়েগো মারাদোনা। ধারণা করা হয়, সমগ্র বিশ্বে এইধর্মের অনুসারীরা আছেন। তারা মারাদোনার জন্মসাল (১৯৬০) হতে তাদের নিজস্ব সালগণনা করেন। ধর্মটির 'আমি জনতার দিয়েগো' নামে নিজস্ব ধর্মগ্রন্থ এবং প্রার্থনাগীত আছে।
## দশ হিতোপদেশ
*ইগলেসিয়া মারাদোনিয়ানা* ধর্মের ১০টি নৈতিক হিতোপদেশ নিম্নরূপ:

## সমালোচনা
দিয়েগো মারাদোনার অনিয়ন্ত্রিত ও বিতর্কিত জীবন যাপন করেছেন। মাদকাসক্ত ও সমস্যাযুক্ত জীবন যাপন করা ব্যক্তি কোন কিছু বা কোন ব্যক্তির আদর্শ হতে পারে না, তিনি ইশ্বরের মর্যাদা পাওয়ার উপযুক্ত নন।-এই যুক্তিতে মারাদোনিয় গির্জা সমালোচিত হয়েছে।

## তথ্যসূত্র

### গ্রন্থপঞ্জি
* 

## বহিঃসংযোগ
* আনুষ্ঠানিক বাতায়ন 

বিষয়শ্রেণী:ধর্ম
বিষয়শ্রেণী:দিয়েগো মারাদোনা
বিষয়শ্রেণী:আর্জেন্টিনায় ফুটবল
বিষয়শ্রেণী:আর্জেন্টিনায় ধর্ম
ফুটবল ক্লাব রুখ লভিউ

**ফুটবল ক্লাব রুখ লভিউ** (, ; এছাড়াও **ফুটবল ক্লাব রুখ ভিনিকি**, **এফসি রুখ লভিউ** অথবা **রুখ লভিউ** নামে পরিচিত) হচ্ছে লভিউ ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ২০০৩ প্রতিষ্ঠিত হয়েছে। রুখ লভিউ তাদের সকল হোম ম্যাচ লভিউয়ের স্কিফ স্টেডিয়ামে খেলে থাকে; যার ধারণক্ষমতা হচ্ছে ৩,৭৪২। বর্তমানে এই ক্লাবের ম্যানেজারের দায়িত্ব পালন করছেন ইভান ফেদিক এবং সভাপতির দায়িত্ব পালন করছেন হ্রিহোরি কোজলোভস্কিলুক। ইউক্রেনীয় রক্ষণভাগের খেলোয়াড় ভলোদিমির জাস্তাভনি এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, রুখ লভিউ এপর্যন্ত ১টি শিরোপা জয়লাভ করেছে; যা হচ্ছে ইউক্রেনীয় অপেশাদার ফুটবল চ্যাম্পিয়নশিপ শিরোপা।

## অর্জন
### ঘরোয়া
***[[ইউক্রেনীয় প্রথম লিগ]]**
***রানার-আপ (১):* ২০১৯–২০
***[[ইউক্রেনীয় দ্বিতীয় লিগ]]**
***রানার-আপ (১):* ২০১৬–১৭
* **[[ইউক্রেনীয় অপেশাদার ফুটবল চ্যাম্পিয়নশিপ]]**
:***চ্যাম্পিয়ন (১):** ২০১৪
:**রানার-আপ (২):* ২০১৩, ২০১৫

## তথ্যসূত্র

## বহিঃসংযোগ

*  

বিষয়শ্রেণী:ফুটবল ক্লাব রুখ লভিউ
বিষয়শ্রেণী:ইউক্রেনীয় প্রিমিয়ার লিগের ক্লাব
বিষয়শ্রেণী:ইউক্রেনের ফুটবল ক্লাব
বিষয়শ্রেণী:২০০৩-এ ইউক্রেনে প্রতিষ্ঠিত
বিষয়শ্রেণী:২০০৩-এ প্রতিষ্ঠিত ফুটবল ক্লাব
বাঁশবাড়িয়া সমুদ্র সৈকত

**বাঁশবাড়িয়া সমুদ্র সৈকত**  বাংলাদেশ এর   সীতাকুন্ড উপজেলার বাঁশবাড়িয়া ইউনিয়নে অবস্থিত। এটি সীতাকুণ্ড শহর থেকে ৯ কিলোমিটার দূরত্বে অবস্থিত।

## ইতিহাস
২০০৯ সালে কাসেম রাজা নামে স্থানীয় এক রাজনৈতিক নেতা এই সমুদ্র সৈকতটি উন্নয়নের চেষ্টা করেন এবং প্রচারণা চালান। এরপর থেকে সৈকতটি পরিচিতি লাভ করতে শুরু করে। তবে সৈকতটি সবচেয়ে বেশি জনপ্রিয়তা লাভ করে ২০১৭ সালে। তখন চট্টগ্রাম বিশ্ববিদ্যালয়ের কিছু শিক্ষার্থী সমুদ্র সৈকতটিতে ঘুরতে এসে সামাজিক যোগাযোগ মাধ্যমে কিছু ছবি ভিডিও প্রকাশ করেন। আরও পর্যটক আকৃষ্ট হয়ে আসা শুরু করে। বর্তমানে প্রতিদিনই এখানে অনেক পর্যটক ঘুরতে আসেন।

## ফেরি ঘাট
২০২৫ সালের ২৪শে মার্চ বাঁশবাড়িয়া থেকে সন্দ্বীপ যাওয়ার জন্য চালু হয় ফেরি সার্ভিস। এজন্য সমুদ্র সৈকতের অঞ্চলে নির্মাণ করা হয় ফেরিতে ওটার জন্য অ্যাপ্রোচ সড়ক। যার দৈর্ঘ্য ৭০০ মিটার। ফেরিঘাটের পরিচালনা করে বাংলাদেশ অভ্যন্তরীণ নৌপরিবহন কর্তৃপক্ষ (বিআইডব্লিউটিএ)। ফেরিতে প্রতি যাত্রীর জন্য ১০ টাকা ফি নির্ধারণ করা হয়েছে। আর গাড়িভেদে ফি বিভিন্ন রকম। এই সংযোগ সড়ক দেখতেই প্রতিদিন ভিড় করছেন প্রায় হাজারও দশর্নার্থী।

## দুর্ঘটনা
সঠিক রক্ষণাবেক্ষণের অভাবে সৈকতটি পর্যটকদের জন্য খুব একটা নিরাপদ নয়। তাই প্রতি বছরই এখানে দুর্ঘটনা ঘটে। ২০১৮ সালের ২১ জুন দুইজন শিক্ষার্থী ঘুরতে এসে এই সৈকতে নিখোঁজ হয়ে যান। একই বছরের ৬ জুলাই নিখোঁজ হোন একই পরিবারের ৩ জন সদস্য। এই কারণে জেলা প্রশাসন এই সৈকতটিকে নিষিদ্ধ ঘোষণা করেছে। এখনও এই নিষেধাজ্ঞা কার্যকর করা হয়নি।

## আরো দেখুন

* বাংলাদেশের সমুদ্র সৈকতের তালিকা

## তথ্যসূত্র

বিষয়শ্রেণী:চট্টগ্রাম জেলার সমুদ্র সৈকত
বিষয়শ্রেণী:সীতাকুণ্ড উপজেলা
ঢাকা পাতাল রেল

**ঢাকা পাতাল রেল** () হচ্ছে বাংলাদেশের রাজধানী ঢাকার একটি প্রস্তাবিত ভূগর্ভস্থ শহুরে রেল নেটওয়ার্ক। এটি বাংলাদেশ সেতু কর্তৃপক্ষ দ্বারা পরিকল্পিত। সাধারণত একে ঢাকা মেট্রো রেল নামে পরিচিত প্রস্তাবিত দ্রুতগামী গণপরিবহন নেটওয়ার্ক থেকে পৃথক একটি পরিবহন ব্যবস্থা হিসেবে ধরা হয়েছে। যদিও ঢাকা মেট্রো রেল ও ঢাকা পাতাল রেল ভিন্ন কর্তৃপক্ষ কর্তৃক ভিন্ন পরিবহন ব্যবস্থা, তবে ভবিষ্যতে কোনো এক সময়ে তারা একক গণপরিবহন ব্যবস্থায় অন্তর্ভুক্ত হবে।

## ইতিহাস
২০১৮ সালের আগস্টে বাংলাদেশ সেতু কর্তৃপক্ষ ঢাকা পাতাল রেলের সম্ভাব্যতা অধ্যয়ন এবং প্রাথমিক নকশা পরিচালনার জন্য স্প্যানিশ পরামর্শকারী সংস্থা "টিওয়াইপিএসএ"-কে নিয়োগ করেছে। প্রাথমিক পরিকল্পনাটি ছিল ৯০ কিলোমিটারের একটি পাতাল রেল নেটওয়ার্ক নির্মাণ, যাতে চারটি লাইন থাকবে, এবং গড়ে প্রায় এক কিলোমিটার দূরত্ব পরপর স্টেশন থাকবে। কিছু সম্ভাব্যতা অধ্যয়নের পর, প্রকল্পটি ২৩৮ কিলোমিটার দৈর্ঘ্যসহ পুরো ঢাকা জুড়ে প্রসারিত করা হয়। নতুন রুটগুলি এখনও চূড়ান্ত হয়নি।

মোট ২৫০টি স্থানে বেশ কয়েকটি জিওটেকনিক্যাল এবং জিওফিজিক্যাল সমীক্ষা এবং তদন্ত চালানো হবে, যার মধ্যে ১৮০টি স্থানে বোরহোল ড্রিল করা হয়েছে। বোরহোলগুলো প্রস্তাবিত স্টেশন অঞ্চলে ড্রিল করা হয়, সাথে স্টেশনগুলোর মধ্যবর্তী স্থানে ভূমিকম্পের সিপিটিউ পরীক্ষা করা হবে। ট্র্যাফিক গণনা, রাস্তার উৎস/গন্তব্য জরিপ, ভ্রমণের সময় ও বিলম্ব অধ্যয়ন, এবং গণপরিবহন জরিপসহ ট্র্যাফিক এবং পরিবহন জরিপ চালানো হচ্ছে।

## তথ্যসূত্র

## বহিঃসংযোগ

* বাংলাদেশ সেতু কর্তৃপক্ষ (বিবিএ)
* ঢাকা পরিবহন সমন্বয় কর্তৃপক্ষ (ডিটিসিএ)
* ঢাকা গণপরিবহন সংস্থা লিমিটেড (ডিএমটিসিএল)
* জাপান আন্তর্জাতিক সহযোগিতা সংস্থা (জাইকা)

বিষয়শ্রেণী:বাংলাদেশের ভূগর্ভস্থ দ্রুতগামী গণপরিবহন
বিষয়শ্রেণী:ঢাকার রেল পরিবহন
বিষয়শ্রেণী:বাংলাদেশ রেলওয়ে
বিষয়শ্রেণী:বাংলাদেশের গণপরিবহন
কৃষক লং মার্চ, মহারাষ্ট্র

**কৃষক সমাবেশ** বা **কৃষক লং মার্চ** ছিল ভারতের মহারাষ্ট্র রাজ্যের কৃষকদের দ্বারা সংগঠিত একটি বিশাল আকারের প্রতিবাদ পদযাত্রা, যেটি ভারতের কমিউনিস্ট পার্টির (মার্কসবাদী) কৃষক ফ্রন্ট, সর্বভারতীয় কিষান সভা দ্বারা আয়োজিত হয়। প্রায় ৪০,০০০ জন থেকে ৫০,০০০ জন কৃষক মহারাষ্ট্র বিধানসভা ঘেরাওয়ের জন্য নাশিক থেকে মুম্বই পর্যন্ত ১৮০ কিলোমিটার দূরত্বে যাত্রা করেন। মহারাষ্ট্র সরকার কথিত দাবি পূরণের আশ্বাস দেওয়ার পরে ২০১৮ সালের ১২ মার্চ শান্তিপূর্ণ পদক্ষেপের সিদ্ধান্তে পৌঁছায়। এই আশ্বাসগুলি অবশ্য কার্যকর হয় নি, যার ফলশ্রুতিতে কৃষক লং মার্চ ২০১৯ সালের ২২ শে ফেব্রুয়ারি শুরু হয়, তবে শীঘ্রই স্থগিত করা হয়।

## পটভূমি
অব্যাহত বৃষ্টিপাত, শিলাবৃষ্টি, কীটপতঙ্গ সহ বহু কারণেই মহারাষ্ট্র রাজ্যের কৃষিক্ষেত্র খারাপভাবে ক্ষতিগ্রস্ত হয়। রাজ্যে আনুমানিক ২,৪১৪ জন কৃষক ২০১৭ সালের ১ জানুয়ারি থেকে ৩১ অক্টোবরের মধ্যে আত্মহত্যা করেন। এই বিষয়গুলি বিবেচনা করে, সরকার ২০১৭ সালে ৩৪,০০০ কোটি টাকার শর্তসাপেক্ষ ঋণ মওকুফের ঘোষণা করে, কিন্তু প্রতিশ্রুতি অনুযায়ী এটি কার্যকর করা হয়নি।

এই লং মার্চ কিশন কৃষানসভার নেতা অজিত নওয়াল, অশোক ধাওয়াল, জীব পাণ্ডু গাভিত এবং বিজু কৃষ্ণন পদযাত্রার অনুপ্রেরণা ও নেতৃত্ব দিয়েছিলেন।

## তথ্যসূত্র

## বহিঃসংযোগ

বিষয়শ্রেণী:২০১৮-এ ভারতীয় রাজনীতি
বিষয়শ্রেণী:ভারতীয় কৃষক
হুইমিন জেলা

**হুইমিন জেলা** ( মঙ্গোলিয় :; ) এর উত্তর চীনের রাজধানী ইনার মঙ্গোলিয়া স্বায়ত্বশাসিত অঞ্চল হহটের অধ্যক্ষতা পর্যায়ের চার জেলার একটি।

## ভ্রমণ আকর্ষণ

* হহহটের বড় মসজিদ

## তথ্যসূত্র

* www.xzqh.org 

বিষয়শ্রেণী:সরলীকৃত চীনা ভাষার লেখা থাকা নিবন্ধ
বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:চীনের অঞ্চল
বিষয়শ্রেণী:চীনের জেলা
বিষয়শ্রেণী:হুয়েই জাতি
হিরো (১৯৮৭-এর চলচ্চিত্র)

**'হিরোঃ দ্য অফিসিয়াল ফিল্ম অব দ্য ১৯৮৬ ফিফা ওয়ার্ল্ড কাপ**' ১৯৮৭ সালে মুক্তিপ্রাপ্ত ইংরেজি ভাষার ক্রীড়া বিষয়ক প্রামাণ্য চলচ্চিত্র। প্রামাণ্যচিত্রটি ১৯৮৬ সালের ফিফা বিশ্বকাপ নিয়ে ফুটবল খেলার বিশ্ব নিয়ন্ত্রক সংস্থা ফিফা'র তত্ত্ববধায়নে নির্মিত আনুষ্ঠানিক তথ্যচিত্র। ওয়ার্ল্ডমার্ক সকার ইন্টারন্যাশনালের ব্যানারে ড্রুমন্ড ক্যালিস ও লি স্টার্ন প্রযোজিত চলচ্চিত্রটির পরিচালক ছিলেন টনি মেলাম। সম্পূর্ণ চলচ্চিত্রটি মাইকেল কেইন কর্তৃক বর্ণিত। চলচ্চিত্রটি মূলত ঐ প্রতিযোগিতায় দিয়েগো মারাদোনার নিপুণ ক্রীড়াকৌশল প্রদর্শনকে প্রাধান্য দেয়া হয়েছে। দিয়েগো'র নেতৃত্বে আর্জেন্টিনা জাতীয় ফুটবল দল ১৯৮৬ সালের ফিফা বিশ্বকাপ জয় করেছিল। পরিপ্রেক্ষিতে, চলচ্চিত্রটি আর্জেন্টিনায় সবচেয়ে বেশি দর্শকপ্রিয় হয় এবং সাফল্য পায়। চলচ্চিত্রটি ইংল্যান্ডের একশ্রেনীর ফুটবল প্রেমীদের কাছে 'সর্বসময়ের সেরা' মর্যাদা পেয়েছে।

## বিশেষত্ব
*হিরো* ১৯৮৬ সালে মেক্সিকোতে আয়োজিত ফিফা বিশ্বকাপের উল্লেখযোগ্য খেলাগুলির সরাসরি ধারণকৃত দৃশ্য নিয়ে মাইকেল কেইনের বর্ণনায় নির্মিত। ১৯৮৫ সালের ৮.৩ মাত্রার ভূমিক্মপের ক্ষয়-ক্ষতি কাটিয়ে আট মাসের মধ্যে একটি বিশ্বমানে ক্রীড়াপ্রতিযোগিতা আয়োজনে মেক্সিকো'র দক্ষতা বর্ণনার মাধ্যমে চলচ্চিত্রটি সূচনা করা হয়। চলচ্চিত্রে ইংল্যান্ডের বিপক্ষে কোয়ার্টার ফাইনালে আর্জেন্টিনার অধিনায়ক দিয়েগো মারাদোনার রেফারির চোখ ফাঁকি দিয়ে হাত দিয়ে করা, 'হ্যান্ড অব গড' নামে পরিচিত বিতর্কিত গোল এবং 'শতাব্দীর সেরা গোল', সম্পূর্ণ বিশ্বকাপে দিয়োগো'র একক নেতৃত্ব ও নিপুণ ক্রীড়ার প্রদর্শন সর্বোপোরি আর্জেন্টিনাকে বিশ্বকাপ জেতানোয় তার ভূমিকা দেখানো হয়েছে। খেলার পাশাপাশি খেলা শেষে ড্রেসিং রুমে খেলোয়াড়দের আনন্দ প্রকাশ, দর্শকদের উম্মাদনা দেখানো হয়েছে। তথ্যমূলক ধারাভাষ্যের পাশাপাশি রিক ওয়েকম্যান রচিত ও সুরারোপিত, স্টেফানি লরেন্সের গাওয়া ঐ বিশ্বকাপের আনুষ্ঠানিক সঙ্গীত *[[এ স্পেশাল কাইন্ড অব হিরো]]* চলচ্চিত্রটির সমাপনীতে দৃশ্যে সংযোজিত রয়েছে।

## মুক্তি
*হিরো* ১৯৮৭ সালের ২ জুলাই ইংল্যান্ডে মুক্তি পায়। চলচ্চিত্রটি পরবর্তীতে ভিডিও ক্যাসেট/ডিভিডিতে বাণিজ্যিকভাবে প্রকাশিত হয়। দিয়েগো মারাদোনার মৃত্যুর পর ফিফা তাদের আনুষ্ঠানিক ইউটিউব চ্যানলে চলচ্চিত্রটি উন্মুক্ত করে দেয়।
## তথ্যসূত্র

## বহিঃসংযোগ
* 
*

বিষয়শ্রেণী:দিয়েগো মারাদোনা
বিষয়শ্রেণী:প্রামাণ্য চলচ্চিত্র
বিষয়শ্রেণী:ব্রিটিশ চলচ্চিত্র
বিষয়শ্রেণী:১৯৮৬ ফিফা বিশ্বকাপ
বিষয়শ্রেণী:১৯৮০-এর দশকের ইংরেজি ভাষার চলচ্চিত্র
রিভিয়ার ডে রোশে

**রিভিয়ার ডে রোশে** (; ) কানাডার আলবার্টা প্রদেশের উড বাফেলো জাতীয় উদ্যানে অবস্থিত, পিস-আথাবাস্কা ব-দ্বীপ পলল ব্যবস্থার অন্তর্গত নদী। নদীটি আথাবাস্কা হ্রদের প্রধান জল নিষ্কাশন ও নির্গমনকারী নদী। আথাবাস্কা হ্রদ হতে নির্গত হয়ে নদীটি আরো উত্তর দিকে বিভিন্ন দ্বীপের মধ্যে দিয়ে প্রবাহিত হয়ে পিস নদী'র সাথে মিলিত হয়ে স্লেভ নদী নামধারণ করে।

## প্রবাহ
রিভিয়ার ডে রোশে আথাবাস্কা হ্রদের পশ্চিম দিক হতে নির্গত হয়ে এবং উত্তর দিকে প্রবাহিত হয়েছে। পিস নদীর সাথে মিলিত হয়ে স্লেভ নদীতে পতিত হয়েছে। স্লেভ নদীর মিলনস্থলে অনেক গুলি খালে বিভক্ত হয়েছে। ফলে স্লেভ নদীর মোহনায় এই নদীরটি একটি অপেক্ষাকৃত ছোট ব-দ্বীপ তৈরী হয়েছে। বসন্তের শেষ দিকে এবং গ্রীষ্মকালে নদীটিতে উচ্চ প্রবাহ ঘটলে পানি বিপরীত মুখে প্রবাহিত হয়। ফলে নদীটি সাময়িকভাবে এর উৎপত্তিস্থল আথাবাস্কা হ্রদে অন্তপ্রবাহ ঘটায়।

## তথ্যসূত্র

বিষয়শ্রেণী:আলবার্টার নদী
কাডু (চলচ্চিত্র)

***কাডু*** (*জঙ্গল*) গিরিশ কারনাড রচিত ও পরিচালিত ১৯৭৩ সালের একটি ভারতীয় কন্নড় চলচ্চিত্র। শ্রীকৃষ্ণ আলানাহল্লি র একই নামের একটি উপন্যাস অবলম্বনে ছবির চিত্রনাট্যটি তৈরি হয়েছিল। এতে প্রধান চরিত্রে অভিনয় করেছেন মাস্টার জি. এস. নটরাজ, অমরিশ পুরি এবং নন্দিনী ভক্তভতশালা। ছবিটি একুশতম জাতীয় চলচ্চিত্র পুরস্কার এবং একুশ তম ফিল্মফেয়ার অ্যাওয়ার্ডস দক্ষিণ এর পুরস্কার লাভ করেছিল।

কামাল হাসান এটিকে তাঁর পছন্দের চলচ্চিত্রগুলির একটি হিসাবে অভিহিত করেছেন এবং বলেছিলেন যে এই ছবিটি তাঁর চলচ্চিত্র *[[থেভার মাগান]]* (১৯৯২) এর জন্য অনুপ্রেরণা হিসাবে কাজ করেছিল।

## পটভূমি
আট বছর বয়সী একটি ছেলে কিটি। তাকে তার মামা চন্দ্রে গৌড়া শহর থেকে কোপ্পাল নামের একটি গ্রামে নিয়ে আসেন। গৌড়ার সাথে কমলির বিয়ে হয়েছে এবং দম্পতি নিঃসন্তান। কমলির সাথে এবং কোপ্পালের ঘন জঙ্গলের সাথে কিটির গভীর সংযোগ বিকশিত হয়। গৌড়া হসুর নামে কাছের একটি গ্রামে ঘন ঘন যেতেন। যেখানে তাঁর উপপত্নী বসাক্কা রয়েছেন। কমলি তাঁর স্বামীর এই অতিরিক্ত বৈবাহিক সম্পর্ক নিয়ে অবগত হলেও অসহায় থেকে যান। কমলি এক সন্ধ্যায় তাঁর সাথে কিটি ও এক চাকরকে নিয়ে জঙ্গলে যান। সেখানে তাঁদের এক ডাইনির সাথে সাক্ষাত হয়। তিনি গৌড়াকে বাসাক্কা থেকে দূরে রাখতে একটি বলি প্রদান করেন। কমলিকে আশ্বাস দেন যে তিনি বসাক্কার কবল থেকে তাঁর স্বামীকে ফিরিয়ে আনবেন। কিটি তার মামার বিবাহ বহির্ভূত সম্পর্কের কথা জানতে পারে। দুই ব্যক্তির মধ্যে লড়াই দুটি গ্রামের মধ্যে কলহে পরিণত হয়। কমালির দৃঢ় প্রত্যয় হয় যে ডাইনির প্রভাব সংঘটিত হতে শুরু করেছে। এদিকে গৌড়া বাসাক্কার একটি বার্তা পান যাতে তাঁকে জীবনের ঝুঁকি নিয়ে হোসুরে আসতে মানা করেন। গৌড়ার অহংবোধ আহত হয় এবং তাঁর সাহস প্রমাণের জন্য তিনি তাঁকে একটি বার্তা প্রেরণ করেন যে পরের রাতে তিনি সেখানে যাবেন। হতাশ কমলি তাঁর স্বামীকে ঘরে রাখার জন্য দ্বিতীয়বার চেষ্টা করেন। তিনি ডাইনির কাছে যাওয়ার সিদ্ধান্ত নেন। পথে শিবগঙ্গার লোকেরা তাঁকে মারাত্মকভাবে আক্রমণ করে। এর ফলে কোপ্পাল গ্রামবাসীরা হোসুরে  আক্রমণ শুরু করে। এই লড়াইয়ে গৌড়ার চাকরদের হাতে শিবগঙ্গা মারা যান। পুলিশ গ্রামে এসে অপরাধীদের গ্রেপ্তার করে এবং গ্রামের নিকটে একটি ফাঁড়ি স্থাপন করেন এবং গ্রামবাসীদের তার রক্ষণাবেক্ষণের জন্য জরিমানা দিতে বলেন।  এর সঙ্গে এটিও নিশ্চিত হয় যে গ্রাম্য লোকেরা *ন্যায়* পরিচালনা থেকে নিজেদের নিবৃত্ত করেছে।

## চরিত্রায়ণ
* গৌড়ার ভাগ্নে কিটি হিসাবে মাস্টার জি. এস. নটরাজ
* অমরিশ পুরি চান্দ্রে গৌড়া হিসাবে
* নন্দিনী ভক্তভতশালা গৌড়ার স্ত্রী কমলির ভূমিকায়
* লোকেশ শিবগঙ্গা হিসাবে
* উমা শিবকুমার বসাক্কা হিসাবে, গৌড়ার উপপত্নী
* কল্পনা সিরুর
* টি. এস. নাগভরণ।

## পাদটীকা

## উদ্ধৃতি

## তথ্যসূত্র
* 

## বহিঃসংযোগ
* 

বিষয়শ্রেণী:১৯৭৩-এর চলচ্চিত্র
বিষয়শ্রেণী:ভারতীয় রোমাঞ্চকর চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:গিরিশ কারনাড পরিচালিত চলচ্চিত্র
বিষয়শ্রেণী:গিরিশ কারনাডের চিত্রনাট্য সংবলিত চলচ্চিত্র
বিষয়শ্রেণী:দ্বিতীয় শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
কর্ণফুলী (দ্ব্যর্থতা নিরসন)

**কর্ণফুলী** শব্দটি দিয়ে বোঝানো হতে পারে:
;নদী
* কর্ণফুলী নদী — চট্টগ্রাম ও পার্বত্য চট্টগ্রামের প্রধান নদী।
;প্রশাসনিক একক
* কর্ণফুলী উপজেলা — চট্টগ্রাম জেলার একটি উপজেলা।
** কর্ণফুলী থানা — বাংলাদেশের একটি পুলিশ থানা।
;যাতায়াত
* কর্ণফুলী এক্সপ্রেস — বাংলাদেশ রেলওয়ে পরিচালিত একটি যাত্রীবাহী ট্রেন।
* কর্ণফুলী সুড়ঙ্গ (কর্ণফুলী টানেল) — কর্ণফুলী নদীর নিচে অবস্থিত একটি নির্মানাধীন নদী সুড়ঙ্গ।
; সাহিত্য
* কর্ণফুলী (উপন্যাস) — আলাউদ্দিন আল আজাদ রচিত একটি উপন্যাস।
;শিল্প-বাণিজ্য-অর্থনীতি
* কর্ণফুলী গ্যাস ডিস্ট্রিবিউশন কোম্পানী লিমিটেড — চট্টগ্রাম অঞ্চলে গ্যাস বিতরণ নিয়ন্ত্রক সংস্থা।
* কর্ণফুলী জুট মিলস লিমিটেড — চট্টগ্রাম জেলায় অবস্থিত একটি পাটকল।
* কর্ণফুলী পেপার মিলস লিমিটেড — বাংলাদেশের একটি রাষ্ট্রীয় মালিকানাধীন কাগজের মণ্ড ও কাগজ উৎপাদনকারী শিল্প প্রতিষ্ঠান।
* কর্ণফুলী ফার্টিলাইজার কোম্পানি লিমিটেড — বাংলাদেশের একটি ইউরিয়া সার কারখানা ।
* কর্ণফুলী রপ্তানি প্রক্রিয়াকরণ অঞ্চল (কর্ণফুলী ইপিজেড) — বাংলাদেশের একটি রপ্তানি প্রক্রিয়াকরণ অঞ্চল (ইপিজেড)।
* ফোরাত কর্ণফুলী কার্পেট ফ্যাক্টরি — চট্টগ্রাম জেলায় অবস্থিত একটি পাটজাত দ্রব্য উৎপাদন কেন্দ্র।
;অন্যান্য
* বানৌজা কর্ণফুলী — বাংলাদেশ নৌবাহিনীর একটি ক্রালজেভিকা শ্রেনীর টহল জাহাজ।

## আরও দেখুন
* 
*
মোটু পাতলু: কিং অব কিংস

***মোটু পাতলু: কিং অব কিংস*** ২০১৬ সালের ভারতীয় থ্রিডি কম্পিউটার-অ্যানিমেটেড অ্যাডভেঞ্চার অ্যাকশন কমেডি চলচ্চিত্র, যা সুহাস ডি. কাদভ পরিচালিত এবং কেতন মেহতা প্রযোজিত। চলচ্চিত্রটি জনপ্রিয় টিভি সিরিজ মোটু পাতলু দ্বারা অনুপ্রাণিত হয়েছিল, যা লটপট ম্যাগাজিনের প্রকাশিত চরিত্রসমূহ থেকে নিজেই খাপ খাইয়ে নিয়েছিল।

এটি চরিত্রসমূহের উপর ভিত্তি করে প্রথম বৈশিষ্ট্য-দৈর্ঘ্যের চলচ্চিত্র। ছবিটি ১৪ অক্টোবর ২০১৬-এ  প্রকাশিত হয়েছিল এবং বক্স অফিসে একটি সফল উদ্যোগে পরিণত হয়েছিল।

## অভিনয়ে
* কণ্ঠশিল্পী হিসাবে সৌরভ চক্রবর্তী মোটু / পাতলু / ডাঃ ঝটকা / চিঙ্গাম / ঘাসিটারামের কণ্ঠ দিতে।
* কণ্ঠশিল্পী হিসেবে বিনয় পাঠক গুড্ডুর কণ্ঠ দিতে।

## চলচ্চিত্রের সারাংশ
মোটু এবং পাতলু গুড্ডু গালিব নামে একটি নিরামিষভোজী ভীতু সার্কাস সিংহ যে গাজর এবং মূলো খেতে পছন্দ করে তাকে জঙ্গলে ফিরে যেতে সাহায্য করে, যেখানে একজন অশুভ চোরাশিকারি নরসিমহার প্রাধান্য রয়েছে। মোটু পাতলুর জুটি গুড্ডুকে জঙ্গলের রাজা বানিয়েছিল কারণ নরসিমহা জঙ্গলের প্রাক্তন রাজা সিংহাকে হত্যা করেছিল এবং তার সাথে লড়াই করতে এবং শান্তি ফিরিয়ে আনতে প্রাণীদের সাথে নিয়েছিল।

## প্রকাশ
চলচ্চিত্রটি ভারত জুড়ে ৭০০ স্ক্রিনে ১৪ই অক্টোবর, ২০১৬ সালে নাট্যরূপে প্রকাশিত হয়েছিল।

## প্রতিক্রিয়া
টাইমস অফ ইন্ডিয়া ছবিটিকে দিয়েছেন তিনটি তারকা। ডিএনএ ছবিটিকে দিয়েছেন দুটি তারা। ইকোনমিক টাইমস ছবিটিকে দিয়েছেন তিনটি নক্ষত্র।

## তথ্যসূত্র

## বহিঃসংযোগ
*

বিষয়শ্রেণী:অ্যানিমে চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:অ্যানিমেটেড ধারাবাহিক ভিত্তিক অ্যানিমেটেড চলচ্চিত্র
বিষয়শ্রেণী:মোটু পাতলু
বিষয়শ্রেণী:ভারতীয় কমিক অবলম্বনে চলচ্চিত্র
বিষয়শ্রেণী:ভারতীয় অ্যানিমেটেড চলচ্চিত্র
বিষয়শ্রেণী:ভারতীয় ত্রিমাত্রিক চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:টেলিভিশন ধারাবাহিক ভিত্তিক চলচ্চিত্র
বিষয়শ্রেণী:২০১৬-এর চলচ্চিত্র
বিষয়শ্রেণী:কমিক ভিত্তিক অ্যানিমেটেড চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:২০১৬-এর অ্যানিমেটেড চলচ্চিত্র
বিষয়শ্রেণী:২০১৬-এর ত্রিমাত্রিক চলচ্চিত্র
ফ্রেড মুসালি

**ফ্রেড পি মুসালি** (জন্ম ৪ অক্টোবর ১৯৪৪) মার্কিন যুক্তরাষ্ট্রের নৌবাহিনীর প্রাক্তন অধিনায়ক। তাঁর নৌজীবনকালে, মুসালি একটি ডেস্ট্রয়ার কমান্ডার ছিলেন  এবং ভিয়েতনাম যুদ্ধ সহ অনেকগুলি বিভিন্ন কার্যক্রমে অংশ নিয়েছিলেন। ইউএসএস আইওয়া ১৯৮৯ সালের ১৯ এপ্রিলে প্রধান গানের সেন্টারগান বিস্ফোরিত হয়ে ৪৭ জন নৌ-সেনা মারা গিয়েছিলেন সে সময়ে  মুসালি *আইওয়ার* ক্যাপ্টেন ছিলেন।

বিস্ফোরণের কারণ অনুসন্ধানের সময়, মুসালি সাক্ষ্য দিয়েছিলেন যে ইউএসএস *আইওয়াতে* নিকৃষ্ট মানের কর্মীদের নিয়োগ করা হয়েছিল। তদন্তে দেখা গেছে যে *আইওয়া* সুরক্ষা এবং প্রশিক্ষণ পদ্ধতিতে মারাত্মক ঘাটতি নিয়ে কাজ করছিল, যার জন্য মোসালি শৃঙ্খলবদ্ধ ছিল। কিন্তু নৌবাহিনী জানিয়েছে যে এই ঘাটতিগুলি বিস্ফোরণটির সাথে সম্পর্কিত ছিল না।

১৯৮৯ সালের ডিসেম্বরে মার্কিন যুক্তরাষ্ট্রের সিনেট আর্মড সার্ভিসেস কমিটির সামনে সাক্ষ্য দেওয়ার জন্য, মূসালি নৌবাহিনীর এই সিদ্ধান্তকে পুরোপুরি সমর্থন করতে অস্বীকৃতি জানালেন যে এই বিস্ফোরণটি ইচ্ছাকৃতভাবে বেষ্টনের একজন নৌসেনা ক্লেটন হার্টভিগের দ্বারা হয়েছিল। মুসালির সাক্ষ্য গণমাধ্যমে ব্যাপক প্রচারিত হয়েছিল। ১৯৯০ সালের মে মাসে মুসালি নৌবাহিনী থেকে অবসর গ্রহণ করেন।

১৯৯৯ সালে, মুসালি লকহিড মার্টিনের হয়ে কাজ শুরু করেছিলেন। ২০০২ সালে তিনি কোম্পানির এমএস২ বিভাগের সভাপতি নিযুক্ত হন। এই সময়ে, মুসালি  লকহিড মার্টিনের হয়ে ফ্রিডম-শ্রেণির যুদ্ধ জাহাজ এবং সমন্বিত গভীর-পানি ব্যবস্থা কার্যক্রমে নেতৃত্ব দিয়েছেন। ২০১০ সালের জানুয়ারিতে অবসর নিয়েছিলেন। মুসালির স্থলাভিষিক্ত করা হয় মুরস্টাউনের প্রাক্তন মহাব্যবস্থাপক এবং ভাইস প্রেসিডেন্ট অরল্যান্ডো কারভাহলো কে।

২০১০ সালের ১২ ফেব্রুয়ারি ঘোষণা করা হয়েছিল যে মুসালিকে ফিনকান্টেরি মেরিন গ্রুপের প্রেসিডেন্ট এবং চিফ এক্সিকিউটিভ অফিসার হিসাবে নিয়োগ দেওয়া হবে, ফিনকান্টেরি-ক্যান্তেরি নাভালি ইটালি এসপি এর সহযোগী সংস্থা।

## প্রাথমিক জীবন

ওহাইওয়ের ইয়ংস্টাউনে জন্ম ও বেড়ে ওঠা মুসালি  তিন ছেলে ও তিন কন্যার পরিবারে ছয় সন্তানের মধ্যে একজন। তাঁর বাবা একজন বীমা বিক্রয়কর্মী ছিলেন এবং পরিবারটি স্থানীয় সিরিয়াক মেরোনাইট চার্চে যোগ দিয়েছিল। 

## তথ্যসূত্র

বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভিয়েতনাম যুদ্ধের সামরিক কর্মকর্তা
বিষয়শ্রেণী:লিজিওন অব মেরিট প্রাপক
বিষয়শ্রেণী:ভিয়েতনাম যুদ্ধে মার্কিন যুক্তরাষ্ট্রের নৌবাহিনীর কর্মী
গোলাপ ক্যাকটাস

**গোলাপ ক্যাকটাস** বা **পাতা ক্যাকটাস** এক ধরনের পাতাযুক্ত ক্যাকটাস, যা মধ্য আমেরিকার ছায়াময়, আর্দ্র বনাঞ্চলের স্থানীয় উদ্ভিদ। এটি একটি কাষ্ঠল উদ্ভিদ, কাঁচা গুল্মে বড় হয় কমলা, গোলাপি রং এর   ফুলের সাথে প্রায় ২ মিটার লম্বা হয়। এর ফুল গোলাপ সদৃশ।

## বর্ণনা
গোলাপ ক্যাকটাস ঝোপঝাড় যুক্ত ছোট গাছ।  এই গাছ ২ থেকে ৮ মিটার পর্যন্ত উঁচু হয়। গুড়ি ১৫ সেন্টিমিটার ব্যাস পর্যন্ত পৌঁছে যায়। জলপাই-সবুজ পাতা এবং ধূসর বাদামী মসৃণ শাখা। পাতাগুলো ডালগুলিতে পর্যায়ক্রমে সাজানো থাকে এবং স্পষ্টভাবে ৩ সেন্টিমিটার লম্বা। পাতার ফলকটি ৬ থেকে ২০ সেন্টিমিটার লম্বা এবং ২ থেকে ৭ সেন্টিমিটার প্রশস্ত, উপবৃত্তাকার অথবা আয়তাকার। কাঁটাগুলি হয় বান্ডিলগুলিতে সমান্তরাল বা ব্যাপকভাবে ছড়িয়ে পড়ে। শাখাগুলিতে দীর্ঘ কাঁটা ৫ থেকে ১০ মিলিমিটার পর্যন্ত দীর্ঘ।

ফুলগুলি উজ্জ্বল লাল,কমলা এবং গোলাপী রং এর হয়ে থাকে। ফুলগুলি ৪ থেকে ৬ সেন্টিমিটার ব্যাসে পৌঁছায়।

ফলগুলির শীর্ষে কাটা থাকে রং হলুদ । এগুলি ভোজ্য কিন্তু টক স্বাদযুক্ত।

## শ্রেণীবিন্যাস
গোলাপ ক্যাকটাস  হিসাবে পরিচিত প্রজাতির প্রথম বিবরণটি ১৮২৮ সালে করেছিলেন কার্ল সিগিসমুন্ড কুন্থ (Karl Sigismund Kunth)।

## আবাসস্থল
সমুদ্রপৃষ্ঠ থেকে ১৩০০ মিটার উচ্চতা পর্যন্ত এই প্রজাতির উদ্ভিদ  পাওয়া যায়।

আইইউসিএন-এর হুমকীযুক্ত প্রজাতির রেড লিস্টে প্রজাতিগুলিকে ঝুঁকিমুক্ত হিসাবে তালিকাভুক্ত করা হয়েছে।

## চিত্রশালা

File:Pereskia bleo Jakarta 2011.jpg|ফুল
File:Seven Needle Plant (Pereskia bleo) 4.jpg|ফল
File:Pereskia bleo (70275).jpg| ফল
File:Gardenology.org-IMG 7500 qsbg11mar.jpg|কাঁটা
File:Pereskia bleo3.JPG|কাঁটা
File:Leuenbergeria bleo seeds, by Omar Hoftun.jpg| বীজ
File:Leuenbergeria Bleo Seedlings.jpg| চারা


## তথ্যসূত্র

* Malek SN, Shin SK, Wahab NA and Yaacob H. "Cytotoxic components of *Pereskia bleo* (Kunth) DC. (Cactaceae) leaves", *Molecules*, 14(5):1713-24. 2009. 
* Charles A. Butterworth and Robert S. Wallace, "Molecular Phylogenetics of the Leafy Cactus Genus *Pereskia* (Cactaceae)", *Systematic Botany* 30(4):800-808. 2005.
* Beat Ernst Leuenberger, "*Pereskia*, *Maihuenia*, and *Blossfeldia* —Taxonomic History, Updates, and Notes", *Haseltonia* 14 : 54-93. 2008.

বিষয়শ্রেণী:মধ্য আমেরিকার উদ্ভিদ
বিষয়শ্রেণী:১৮২৩-এ আবিষ্কৃত
বিষয়শ্রেণী:কোর ইউডিকটস
শেলীনা আফরোজা

**ড. শেলীনা আফরোজা** একজন বাংলাদেশি সাবেক সরকারি কর্মকর্তা যিনি জীবন বীমা কর্পোরেশনের চেয়ারম্যান ও মৎস্য ও প্রাণিসম্পদ মন্ত্রণালয়ের সচিব ছিলেন। ইতিপূর্বে তিনি স্বাস্থ্য মন্ত্রণালয়ের আওতাধীন জাতীয় জনসংখ্যা গবেষণা ও ট্রেনিং ইনস্টিটিউটের (নিপোর্ট) মহাপরিচালক হিসেবে দায়িত্ব পালন করেন।

## প্রারম্ভিক জীবন
শেলীনা আফরোজা ঢাকা বিশ্ববিদ্যালয় থেকে ইতিহাসে অনার্সসহ মাস্টার্স, কলকাতা বিশ্ববিদ্যালয় থেকে ১৯৯৪-১৯৯৫ সালে এমফিল এবং করাচী বিশ্ববিদ্যালয় থেকে ২০০৫-২০০৯ সালে পাবলিক এডমিনিসট্রেসনে পিএইচডি ডিগ্রী লাভ করেন।

তিনি পররাষ্ট্র মন্ত্রণালয়ের অবসরপ্রাপ্ত সচিব এবং রাষ্ট্রদূত আবদুল হান্নানের স্ত্রী। তার  দুই পুত্র নাবিল অয়ন হান্নান এবং শারজিল আপন হান্নান।

## কর্মজীবন
শেলীনা আফরোজা বাংলাদেশ সিভিল সার্ভিস প্রশাসন ক্যাডারের ১৯৮২ ব্যাচের কর্মকর্তা হিসেবে চাকুরিজীবন শুরু করেন। প্রশাসনের বিভিন্ন স্তরে বিভিন্ন মন্ত্রণালয় ও বিভাগের স্থানীয় সরকার বিভাগ, বিদ্যুত বিভাগ, পররাষ্ট্র মন্ত্রণালয়, বাংলাদেশ পার্লামেন্ট সচিবালয় এবং ঢাকা ও গাজীপুর জেলা প্রশাসনে দায়িত্ব পালন করেন।

তিনি ৮ জানুয়ারি ২০১৭ সাল থেকে ৮ ফেব্রুয়ারি ২০২০ সাল পর্যন্ত জীবন বীমা কর্পোরেশনের চেয়ারম্যান ও ১২ সেপ্টেম্বর ২০১৩ থেকে ৭ অক্টোবর ২০১৫ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন।

তিনি যুগ্ম সচিব হিসেবে শিল্প মন্ত্রণালয়ে ও উপসচিব হিসেবে স্বরাষ্ট্র মন্ত্রণালয়েও দায়িত্ব পালন করেছেন। তিনি যুগ্মসচিব হিসেবে শিল্প মন্ত্রণালয়ে এবং উপসচিব হিসেবে স্বরাষ্ট্র মন্ত্রণালয়ে দায়িত্ব পালন করেন।

সিভিল সার্ভিসে যোগ দেয়ার আগে তিনি বিশ্বব্যাংকের একটি প্রকল্পে আর্থসামাজিক গবেষণা কাজের সঙ্গে সংশ্লিষ্ট ছিলেন। মস্কোয় বাংলাদেশ দূতাবাস এবং অটোয়ায় বাংলাদেশ হাইকমিশনে কূটনীতিবিদ হিসেবে নিয়োজিত ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশের সচিব
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী
চন্দনাইশ (দ্ব্যর্থতা নিরসন)

**চন্দনাইশ** শব্দটি দিয়ে বোঝানো হতে পারে:
* চন্দনাইশ উপজেলা — চট্টগ্রাম জেলার একটি উপজেলা।
** চন্দনাইশ পৌরসভা — চন্দনাইশ উপজেলার অন্তর্ভুক্ত একটি পৌরসভা।
*** চন্দনাইশ — চন্দনাইশ উপজেলায় অবস্থিত একটি শহর।
** চন্দনাইশ থানা —বাংলাদেশের একটি পুলিশ থানা।
লিম হো পুয়াহ

থাম্ব|লিম হো পুয়াহ
**লিম হো পুয়াহ** (, ছিলেন একজন হোকলো বণিক, জন্মগ্রহণ করেন অ্যাময়তে 30 ডিসেম্বরে ১৮৪১ সালে  এবং সিঙ্গাপুরে এসেছিলেন অল্প বয়সে। তিনি উই বিন অ্যান্ড কোং দ্বারা নিযুক্ত ছিলেন, যেখানে তার দক্ষতা তার নিয়োগকর্তা উই বিন লক্ষ্য করেছিলেন। পরে তিনি উই বিনের মেয়েকে বিয়ে করেন। তিনি উই বিন স্টিমশিপ লাইন এবং অন্যান্য উদ্যোগগুলির প্রতিষ্ঠাতা এবং সিনিয়র অংশীদার ছিলেন। 

লিম তান কিম চিংয়ের তানজং পাগার ডক কোম্পানির একজন পরিচালক ছিলেন, তিনি চীনা উপদেষ্টা বোর্ডের সদস্য এবং পো লেং কুকের কমিটির সদস্য হিসাবে দায়িত্ব পালন করেছিলেন এবং তাকে বিচারপতি নির্বাচিত করা হয়। ১৯৪৪ সালের ১১ ফেব্রুয়ারি  ৭৪ বছর বয়সে তিনি মারা যান। তার অবশেষগ চীনে নিয়ে যেতে বাধা দেওয়া হয়েছিল। 

## তথ্যসূত্র

## আরও পড়া

* 
* 

বিষয়শ্রেণী:১৯১৩-এ মৃত্যু
বিষয়শ্রেণী:১৮৪১-এ জন্ম
বিষয়শ্রেণী:সিঙ্গাপুরের ব্যবসায়িক নির্বাহী
বিষয়শ্রেণী:১৯১৪-এ মৃত্যু
ডোরিন লিউ

**ডোরিন লিউ** একজন সিঙ্গাপুরের মহিলা ব্যবসায়ী ও সমাজসেবী।

ডোরিন লিউ ১৯৭০ সালে বার্মিংহাম বিশ্ববিদ্যালয় থেকে অর্থনীতি, রাজনীতি ও সমাজবিজ্ঞানে ডিগ্রি অর্জন করেন। লিউ ওয়ার্ল্ড সায়েন্টিফিক পাবলিশিংয়ের ব্যবস্থাপনা পরিচালক যা তিনি ১৯৮১ সালে সিঙ্গাপুরে সহ-প্রতিষ্ঠা হিসাবে প্রতিষ্ঠা করেছিলেন। তিনি আন্তর্জাতিক মহিলা ফোরামের কোষাধ্যক্ষ। তিনি সিঙ্গাপুরের প্রকাশনা সংস্থার সভাপতির দায়িত্ব পালন করেছেন। তিনি সিঙ্গাপুর-ব্রিটিশ বিজনেস কাউন্সিলের প্রকাশনা কমিটির সভাপতি ছিলেন। তিনি মুদ্রণ ও প্রকাশনা উপদেষ্টা কমিটির সভাপতির দায়িত্বও পালন করেছেন। লিউ ১৯৯০ সালে এন্টারপ্রেনারশিপ ডেভেলপমেন্ট সেন্টার কর্তৃক আয়োজিত এন্টারপ্রেনারশিপ এক্সিলেন্স অ্যাওয়ার্ড পেয়েছেন। তিনি আরবিএস কাউটস এবং ফিনান্সিয়াল টাইমস দ্বারা আয়োজিত ২০১০ সালে এশিয়ার মহিলাদের জন্য এন্টারপ্রেনার অফ দ্য ইয়ার অ্যাওয়ার্ড পেয়েছিলেন। ২০১৪ সালে, তার স্বামী কোক খু ফুয়ার সাথে তিনি বার্মিংহাম বিশ্ববিদ্যালয়ের নতুন লাইব্রেরিতে ১ মিলিয়ন ই-বুক অনুদান দিয়েছিলেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ব্যবসায় সিঙ্গাপুরের মহিলা
বিষয়শ্রেণী:বার্মিংহাম বিশ্ববিদ্যালয়ের প্রাক্তন শিক্ষার্থী
তান উই বেং

**তান উই বেং** (জন্ম: ১৪ ই ফেব্রুয়ারি, ১৯৭৭) অর্থ পাচারের জন্য মার্কিন যুক্তরাষ্ট্রের ফেডারেল ব্যুরো অফ ইনভেস্টিগেশন (এফবিআই) দ্বারা পরিচালিত একটি মোস্ট ওয়ান্টেড তালিকায় বর্তমানে থাকা সিঙ্গাপুরের ব্যবসায়ী এবং পণ্য দালাল।

## ক্যারিয়ার
সিঙ্গাপুরের নানিয়াং টেকনোলজিকাল বিশ্ববিদ্যালয়ের স্নাতক, তান ওয়ে টিওংয়ের পরিচালক এবং ডব্লিউটি মেরিনের ব্যবস্থাপনা পরিচালক হিসাবে কাজ করেছেন। ২০১১ সালে, তিনি আর্নস্ট অ্যান্ড ইয়ং কর্তৃক বর্ষসেরা উদীয়মান উদ্যোক্তা হিসাবে মনোনীত হন।  তাঁর নেতৃত্বে, ওয়ে টিওং-এ বার্ষিক আয় দশ বছরে প্রায় ১৩১ শতাংশ বেড়ে ২০১৫ সালে ৩০০ মিলিয়ন মার্কিন ডলারেরও বেশি হয়েছিল। 

### অর্থ পাচারের অভিযোগ
২৫ অক্টোবর ২০১৮-তে, মার্কিন যুক্তরাষ্ট্রের বিচার বিভাগে আনুষ্ঠানিকভাবে তানকে "ডেমোক্রেটিক গণপ্রজাতন্ত্রী কোরিয়ায় পণ্যবাহী চালানের জন্য কয়েক মিলিয়ন ডলারের লেনদেন পরিচালনার জন্য মার্কিন আর্থিক ব্যবস্থা ব্যবহারের ষড়যন্ত্র" করার জন্য আনুষ্ঠানিক অভিযোগ দায়ের করেছিল।  একই সময়ে, মার্কিন যুক্তরাষ্ট্রের ট্রেজারি বিভাগ তার নেতৃত্বে তান এবং দুটি সংস্থার বিরুদ্ধে নিষেধাজ্ঞার ঘোষণা দেয়।  তান স্পষ্টতই ফৌজদারী অভিযোগ অস্বীকার করেছেন। 

## ব্যক্তিগত জীবন
*[[দক্ষিণ চীন মর্নিং পোস্ট|সাউথ চায়না মর্নিং পোস্ট]]* প্রতিযোগিতার গাড়ির প্রতি তাঁর আকর্ষণকে "ফেরারি-প্রেমী উদ্যোক্তা" হিসাবে বর্ণনা করেছে।  তার *বিজনেস টাইমসের* প্রোফাইল অনুসারে, তান লন্ডন ভিত্তিক পরিশোধিত চিনি সমিতিরও সদস্য। 

## তথ্যসূত্র

## বহিঃসংযোগ

* এফবিআই প্রোফাইল

বিষয়শ্রেণী:জীবিত ব্যক্তি
বিষয়শ্রেণী:১৯৭৭-এ জন্ম
বিষয়শ্রেণী:সিঙ্গাপুরের ব্যবসায়ী
বিষয়শ্রেণী:সিঙ্গাপুরের ব্যক্তি
করণ সিং ঠাকরাল

**করণ সিং ঠাকরাল** একটি পারিবারিক ব্যবসা প্রতিষ্ঠান ঠাকরাল গ্রুপের নির্বাহী পরিচালক।  আবাসন, প্রযুক্তি, ভোক্তা পণ্য বিতরণ, উৎপাদন এবং খুচরা ব্যবসায় এই গ্রুপটির বয়স ১১৭ বছর। এই গ্রুপটির সদর দফতর সিঙ্গাপুরে এবং ৩০ টি দেশে অফিস রয়েছে। 

## ব্যবসায়িক ক্যারিয়ার
করণ ঠাকরাল গ্রুপের বেশ কয়েকটি সংস্থার চেয়ারম্যান ও পরিচালক হিসাবে কাজ করেছেন।  তাঁর প্রাথমিক দৃষ্টি ভারত, সিঙ্গাপুর এবং ইন্দোনেশিয়ার দিকে নিবদ্ধ। 

তিনি ডেনমার্কে সিঙ্গাপুরের অনাবাসিক রাষ্ট্রদূত। এর আগে তিনি শ্রীলঙ্কায় সিঙ্গাপুরের অনাবাসিক রাষ্ট্রদূতের দায়িত্ব পালন করেছিলেন।  তিনি সিঙ্গাপুরে বেসরকারী ও সরকারি উভয় ক্ষেত্রেই বিভিন্ন পদে অধিষ্ঠিত ছিলেন। তিনি সিঙ্গাপুর সরকার সম্পর্কিত বিভিন্ন সংস্থার বোর্ডে দায়িত্ব পালন করেছেন। 

## প্রথম এবং ব্যক্তিগত জীবন
করণ বিবাহিত এবং তার পাঁচ সন্তান  এবং সাত নাতি-নাতনি রয়েছে। 

## তথ্যসূত্র

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সিঙ্গাপুরের ব্যবসায়ী
বিষয়শ্রেণী:পাঞ্জাবি বংশোদ্ভূত সিঙ্গাপুরীয় ব্যক্তি
বিষয়শ্রেণী:ভারতীয় বংশোদ্ভূত সিঙ্গাপুরীয় ব্যক্তি
চেরা কোম্পানীগঞ্জ রাজ্য রেলওয়েস

**চেরা কোম্পানীগঞ্জ রাজ্য রেলওয়েস (সিসিএসআর)** হচ্ছে একটি ২ ফুট ৬ ইঞ্চি ন্যারো-গেজ পর্বত রেলপথ যা ব্রিটিশ ভারতে বিদ্যমান ছিল।

## ইতিহাস
খাসি ও জৈন্তিয়া পাহাড় বিভাগের ব্রিটিশ নির্বাহী প্রকৌশলী হুবার্ট কেন্চের দ্বারা চেরা কোম্পানীগঞ্জ রাজ্য রেলপথটি রূপান্তরিত হয়েছিল, কারণ সেখানে রেলপথে ব্রিটিশ ভারতের রাজধানী কলকাতার সাথে প্রদেশের রাজধানী শিলংকে সংযুক্ত করার প্রয়োজন ছিল। ১৮৮৬ সালের ৬ই জুন মেঘালয়ের সিসিএসআর ট্র্যাফিকের জন্য উন্মুক্ত করা হয়েছিল। সিসিএসআর ছিল  ন্যারো-গেজ ট্রামওয়ে এবং রেলপথটি মেঘালয়ের একটি খনির শহর থরিয়া এবং বর্তমান বাংলাদেশের সিলেট জেলার কোম্পানীগঞ্জের মধ্যে চলতো, যার দৈর্ঘ্য । সাতটি গ্রেডিয়েন্ট দড়ি প্রক্রিয়া দ্বারা কাজ করা হয়েছিল। এটি আট লাখ টাকা ব্যয়ে নির্মিত হয়েছিল, যা আসামের পূর্ব প্রদেশীয় সরকার ব্যয় করেছিল। সিলেট এবং গোয়ালন্দ পর্যন্ত রেলপথ সংযোগের একটি বর্ধনের পরিকল্পনা ছিল যেখানে কলকাতা থেকে রেলপথ ইতোমধ্যে বিদ্যমান ছিল  তবে পরিকল্পনাটি কখনই বাস্তবায়িত হয়নি।

## বন্ধ
১৮৯৭ সালের আসামের ভূমিকম্পে ট্র্যাকগুলি পুরোপুরি ধ্বংস হয়ে যাওয়ার আগ পর্যন্ত রেলপথ থারিয়া এবং কোম্পানীগঞ্জের মধ্যে চলতে থাকে। এর পরে ট্র্যাকগুলি মেরামত করা হয়নি এবং অবশেষে ১৯০০ সালে রেলপথটি বন্ধ হয়ে যায় 

## তথ্যসূত্র

বিষয়শ্রেণী:বাংলাদেশের ২ ফুট ৬ ইঞ্চি গেজ রেলপথ
বিষয়শ্রেণী:সিলেট জেলার রেল পরিবহন
বিষয়শ্রেণী:ভারতের অবলুপ্ত রেল সংস্থা
বিষয়শ্রেণী:মেঘালয়ের রেল পরিবহন
বিষয়শ্রেণী:সিলেট জেলার পরিবহন
শাহাদাত হোসেন (ক্রিকেটার, জন্ম ২০০২)

**শাহাদাত হোসেন** (জন্ম ৪ ফেব্রুয়ারি ২০২০) হচ্ছেন একজন বাংলাদেশী ক্রিকেটার ২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে বেক্সিমকো ঢাকা তাকে কিনে নেয়। ২৬ নভেম্বর ২০২০ তারিখে ২০২০-২১ বঙ্গবন্ধু টি২০ কাপ প্রতিযোগিতায় বেক্সিমকো ঢাকার হয়ে টি২০ ক্রিকেটে অভিষেক করে। টুয়েন্টি২০ অভিষেকের পূর্বে ২০২০ অনূর্ধ্ব-১৯ ক্রিকেট বিশ্বকাপ স্কোয়াড-এ তার নাম অন্তর্ভুক্ত করা হয়। অনূর্ধ্ব-১৯ বিশ্বকাপের ফাইনালের পূর্বে নকআউট ম্যাচের খেলায় ৪০ বলে অপরাজিত ৭৪ রান করে দলের জয়ে অসামান্য অবদান রাখেন তিনি।

## আন্তর্জাতিক কর্মজীবন
২০২৩ সালের জুনে, আফগানিস্তানের বিপক্ষে টেস্ট সিরিজের জন্য তিনি টেস্ট দলে প্রথম আন্তর্জাতিক ডাক পেয়েছিলেন।

## তথ্যসূত্র

## বহিঃসংযোগ
* 

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী ক্রিকেটার
বিষয়শ্রেণী:চট্টগ্রাম থেকে আগত ক্রিকেটার
বিষয়শ্রেণী:চট্টগ্রাম বিভাগের ক্রিকেটার
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:এশিয়ান গেমসে ব্রোঞ্জপদক বিজয়ী বাংলাদেশী
বিষয়শ্রেণী:ঢাকা ডমিনেটর্সের ক্রিকেটার
বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:২০২২ এশিয়ান গেমসের ক্রিকেটার